Datum: 17. 3. 2023

**REZULTATI**

**Javni razpis za izvajanje projektov s področja mednarodnega razvojnega sodelovanja in humanitarne pomoči ter ozaveščanja javnosti, globalnega učenja in krepitve zmogljivosti nevladnih organizacij v Republiki Sloveniji v obdobju od 2023 do 2025**

Ljubljana, 20. marec 2023 – Ministrstvo za zunanje in evropske zadeve je na predlog komisije za vodenje Javnega razpisa za izvajanje projektov s področja mednarodnega razvojnega sodelovanja in humanitarne pomoči ter ozaveščanja javnosti, globalnega učenja in krepitve zmogljivosti nevladnih organizacij v Republiki Sloveniji v obdobju od 2023 do 2025 (Ur. l. št. 151/22) izdalo sklepe za sofinanciranje dvanajstih projektov v skupni vrednosti do 2.835.000 EUR.

Ministrstvo je za obdobje od 2023 do 2025 razpisalo do 16 projektov v skupni vrednosti 3.160.000 EUR. in sicer:

* Sklop A: Razvojni projekti na Zahodnem Balkanu, do šest projektov v skupni vrednosti do 1.060.000 EUR.
* Sklop B: Humanitarni projekti v Podsaharski Afriki, do tri projekte v skupni vrednosti do 1.230.000 EUR.
* Sklop C: Humanitarni projekti na Bližnjem Vzhodu, do dva projekta v skupni vrednosti do 510.000 EUR.
* Sklop D: Projekt »Naše pravice« – izobraževanje otrok o njihovih pravicah do dva projekta, in sicer en projekt v državah Zahodnega Balkana in en projekt v državah Severne Afrike v skupni vrednosti do 90.000 EUR.
* Sklop E: Ozaveščanje javnosti o mednarodnem razvojnem sodelovanju in humanitarni pomoči v Republiki Sloveniji do en projekt, ki se izvaja v Republiki Sloveniji, v skupni vrednosti do 120.000 EUR.
* Sklop F: Zagovorništvo in krepitev zmogljivosti NVO do en projekt, ki se izvaja v Republiki Sloveniji, v skupni vrednosti do 90.000 EUR.
* Sklop G: Globalno učenje do en projekt, ki se izvaja v Republiki Sloveniji, v skupni vrednosti do 60.000 EUR.

Ministrstvo je do roka prejelo 27 vlog, in sicer: za Sklop A 9 vlog, za Sklop B 7 vlog, za Sklop C 3 vloge, za Sklop D 4 vloge, za Sklop E 2 vlogi, za Sklop F 1 vlogo in za Sklop G 1 vlogo.

Komisija za vodenje javnega razpisa je ocenjevala vloge po Metodologiji – pogoji in merila za ocenjevanje projektnih predlogov.

Najvišje možno število točk po sklopih

| SKLOP | A | B, C | D | E, F, G |
| --- | --- | --- | --- | --- |
| SKUPAJ | 103 | 107 | 100 | 95 |
| 75 % vseh točk | 77,25 | 80,25 | 75 | 71,25 |

Projekti so se uvrstili med kandidate za financiranje, če so dosegli vsaj 75 odstotkov vseh točk. Končna ocena komisije je povprečno število doseženih točk. Formula za izračun končne ocene je seštevek točk petih ocenjevalcev, ki se deli s številom pet. Pri izračunu končne ocene se izloči oceni z najvišjim in najnižjim število točk. Odločitev o končni oceni posamezne vloge je komisija sprejela soglasno.

Izbrane vloge

| Sklop | Prijavitelj | Naslov projekta | Država izvajanja | Število točk |
| --- | --- | --- | --- | --- |
| A | Slovenska karitas | Krepitev podjetništva in vloge kmečkih žensk v Srbiji | Srbija | 96,00 |
| A | Kulturno izobraževalno društvo PiNA | BiHUB 2: Podporno okolje ženskega zelenega in trajnostnega podjetništva | Bosna in Hercegovina | 93,60 |
| A | Humanitarno društvo Adra Slovenija | Čebelarke kot nosilke pozitivnih sprememb v Severni Makedoniji | Severna Makedonija | 85,20 |
| A | Forum za enakopraven razvoj, društvo | Mladi gradijo trajnostne okoljske rešitve | Albanija | 81,80 |
| A | Zavod Krog izobraževanje, razvoj, dobrodelnost | Izobraževanje in ekonomsko opolnomočenje ranljivih skupin žensk in deklic v Črni gori - EKOS | Črna gora | 81,00 |
| B | Forum za enakopraven razvoj, društvo | Več hrane in manj nasilja | Uganda | 100,60 |
| B | Slovenska karitas | Humanitarna pomoč in krepitev odpornosti na krize v Južnem Sudanu | Južni Sudan | 97,20 |
| B | Zavod Krog izobraževanje, razvoj, dobrodelnost | Voda, hrana in zaščita pred nasiljem za sožitje in dostojanstvo darfurskih skupnosti | Sudan | 92,20 |
| C | Slovenska karitas | Opolnomočenje ranljivih žensk v Libanonu pred nasiljem na podlagi spola | Libanon | 93,60 |
| C | Zavod Krog izobraževanje, razvoj, dobrodelnost | Za njeno dostojanstvo – zaščita pred nasiljem, zdravje in hrana za ženske in dekleta v Libanonu | Libanon | 92,80 |
| E | SLOGA Platforma NVO za razvoj, globalno učenje in humanitarno pomoč | Trajnostno. Globalno. Lokalno. II | Slovenija | 74,00 |
| G | SLOGA Platforma NVO za razvoj, globalno učenje in humanitarno pomoč | Z globalnim učenjem do globalnih ciljev II | Slovenija | 82,20 |

Za Sklop D in Sklop F ni bila izbrana nobena vloga, ker nobena vloga ni dosegla praga 75 % vseh točk. Za izvajanje projekta na Kosovu za sklop A ministrstvo ni prejelo nobene vloge.

Ministrica je imenovala sedemčlansko komisijo za vodenje javnega razpisa (odločba št. 5107-2/2022/5 z dne 22. 8. 2022) v sestavi:

* Vesna Čuber, sekretarka, Sektor za razvojno sodelovanje in humanitarno pomoč, (predsednica komisije),
* Suzana Češarek, pooblaščena ministrica, Pisarna državnega sekretarja, (članica),
* dr. Eva Nastav, pooblaščena ministrica, Sektor za razvojno sodelovanje in humanitarno pomoč, (članica),
* dr. Milan Jazbec, veleposlanik, Sektor za širitev in Jugovzhodno Evropo, (član),
* Maja Kezunović Krašek, sekretarka, Kabinet ministrice, (članica),
* Monika Perčič, ministrica svetovalka, Sektor za človekove pravice, (članica),
* Rahela Šibal, ministrica svetovalka, Sektor za Afriko in Bližnji vzhod, (članica).